CELEX: 22016D1118
Language: hr
Date: 2016-06-10 00:00:00
Title: Odluka br. 1/2016 Odbora Zajednice/Švicarske za unutarnji promet od 10. lipnja 2016. o sustavu naknada na vozila koji se u Švicarskoj primjenjuje od 1. siječnja 2017. [2016/1118]

9.7.2016   
            
            
               HR
            
            
               Službeni list Europske unije
            
            
               L 186/36
            
         ODLUKA br. 1/2016 ODBORA ZAJEDNICE/ŠVICARSKE ZA UNUTARNJI PROMET
   od 10. lipnja 2016.
   o sustavu naknada na vozila koji se u Švicarskoj primjenjuje od 1. siječnja 2017. [2016/1118]
   ODBOR JE,
   uzimajući u obzir Sporazum između Europske zajednice i Švicarske Konfederacije o željezničkom i cestovnom prijevozu robe i putnika (1) (dalje u tekstu: Sporazum), a posebno njegov članak 51. stavak 2.,
   budući da:
   
               (1)
            
            
               U skladu s člankom 40. Sporazuma Švicarska od 1. siječnja 2001. naplaćuje nediskriminacijske naknade na vozila za troškove koji zbog njih nastaju („naknade za promet teških teretnih vozila povezan s pružanjem usluga prijevoza”). Te su naknade podijeljene u tri kategorije s obzirom na tri kategorije emisijskih normi (razredi EURO).
            
         
               (2)
            
            
               U tu je svrhu u članku 40. stavcima 2. i 4. Sporazuma utvrđen ponderirani prosjek naknada, najveća naknada za kategoriju vozila s najvećim onečišćenjem te najveća razlika u naknadi između kategorija.
            
         
               (3)
            
            
               Uzimajući u obzir osuvremenjivanje voznog parka koji prometuje u Švicarskoj, koje podrazumijeva da sve više vozila zadovoljava najnovije norme EURO, Odbor Zajednice/Švicarske za unutarnji promet treba prilagoditi raspodjelu kategorija normi EURO među trima kategorijama naknada.
            
         
               (4)
            
            
               S obzirom na razinu kategorije naknade trebalo bi se i dalje primjenjivati sniženje od 10 % koje je predviđeno Odlukom br. 1/2011 Odbora Zajednice/Švicarske za unutarnji promet od 10. lipnja 2011. (2) za vozila emisijskih razreda EURO II i EURO III u koja je naknadno ugrađen homologirani sustav odvajača čestica,
            
         DONIO SLJEDEĆU ODLUKU:
   Članak 1.
   Naknada na promet teških teretnih vozila povezana s pružanjem usluga prijevoza za vozila čija ukupna težina u natovarenom stanju ne prelazi 40 tona, a koja putuju na udaljenosti od 300 km iznosi:
   
               —
            
            
               372,00 CHF za kategoriju naknade 1,
            
         
               —
            
            
               322,80 CHF za kategoriju naknade 2,
            
         
               —
            
            
               273,60 CHF za kategoriju naknade 3.
            
         Članak 2.
   Kategorija naknade 1 primjenjuje se na vozila emisijskog razreda EURO III te na sva vozila kojima je bilo dopušteno prometovati prije stupanja na snagu norme EURO III.
   Kategorija naknade 2 primjenjuje se na vozila emisijskih razreda EURO IV i EURO V.
   Kategorija naknade 3 primjenjuje se na vozila emisijskog razreda EURO VI.
   Članak 3.
   S obzirom na pripadajuću kategoriju na naknadu se primjenjuje sniženje od 10 % koje se dodjeljuje vozilima emisijskih razreda EURO II i EURO III u koja je naknadno ugrađen homologirani sustav odvajača čestica kao što je predviđeno člankom 1. Odluke br. 1/2011 Odbora Zajednice/Švicarske za unutarnji promet.
   Članak 4.
   Ova Odluka stupa na snagu 1. siječnja 2017.
   
      Sastavljeno u Bernu 10. lipnja 2016.
      
         
            Za Švicarsku Konfederaciju
         
         
            Predsjednik
         
         Peter FÜGLISTALER
      
      
         
            Za Europsku uniju
         
         
            Voditelj Delegacije Europske unije
         
         Fotis KARAMITSOS
      
   
   
      (1)  SL L 114, 30.4.2002., str. 91.
   
   
      (2)  SL L 193, 23.7.2011., str. 52.